ایشیا کپ 2018ء

ایشیا کپ 2018ء ایک روزہ بین الاقوامی (او ڈی آئی) کرکٹ کا ایک ٹورنامنٹ تھا جو 15 ستمبر، 2018ء کو شروع ہوا اور فائنل، بنگلہ دیش اور بھارت کے درمیان میں 28 ستمبر 2018ء کو متحدہ عرب امارات میں کھیلا گیا۔ جس میں بھارت نے بنگلہ دیش کو 3 وکٹوں سے شکست دے کر فاتح بن گیا۔ یہ ایشیا کپ کا 14واں ایڈیشن تھا اور تیسری بار متحدہ عرب امارات میں منعقد ہوا، اس سے قبل 1984ء اور 1995ء کے ٹورنامنٹ یہاں منعقد ہوئے۔ بھارت اپنے اعزاز کا دفاع کررہی تھی۔

اس ٹورنامنٹ میں چھ ٹیمموں نے حصہ لیا جن میں پاکستان، بھارت، سری لنکا، بنگلہ دیش اور افغانستان شامل تھیں جب کہ ہانگ کانگ کوالیفائنگ راؤنڈ سے منتخب ہوئی۔ چھ ٹیموں کا یہ کوالیفائنگ راؤنڈ ملائیشیا میں 29 اگست سے 6 ستمبر 2018ء تک کھیلا گیا۔ فائنل میں ہانگ کانگ نے متحدہ عرب امارات کو شکست دے کر کوالیفائی کر لیا۔ ہانگ کانگ نے کرکٹ ورلڈ کپ کوالیفائر2018ء میں اپنا (ایک روزہ بین الاقوامی) معیار کھو دیا تھا۔ لیکن 9 ستمبر، 2018ء کو انٹرنیشنل کرکٹ کونسل نے اس ٹورنامنٹ کے تمام میچوں کو ایک روزہ بین الاقوامی میچ کا درجہ دے دیا۔

پس منظر 
اصل میں، اس ٹورنامنٹ نے بھارت میں منعقد ہونا تھا، پر پاک بھارت کشیدہ تعلقات کی وجہ سے اسے متحدہ عرب امارات منتقل کر دیا گیا۔

بتاریخ 29 اکتوبر، 2015ء، سنگاپور میں ایشیائی کرکٹ کونسل کے اجلاس کے بعد، بھارت کرکٹ بورڈ (بی سی سی آئی) کے سیکرٹری نے بیان جاری کیا کہ 2018ء کا ایشیائی کرکٹ کپ بھارت میں منعقد ہوگا۔ اگست 2017ء میں، انڈر 19 ایشیا کپ 2017ء کے بھارت سے ملائشیا منتقل ہونے کے بعد، بھارت کرکٹ بورڈ نے بھارتی حکومت سے ایشیا کپ ٹورنامنٹ کی میزبانی کی منظوری کی کوشش کی۔ اپریل 2018ء میں، محمد بن زید النہیان، ابو ظہبی کے بادشاہ، نے ایشیائی کرکٹ کونسل اور بھارت کرکٹ بورڈ سے کہا کہ اگر یہ ٹورنامنٹ بھارت کی بجائے متحدہ عرب امارات میں ہو تو پاکستان کی شرکت یقینی ہے۔

پاکستان کرکٹ بورڈ نے ایشیائی کرکٹ کونسل کے اجلاس سے قبل یہ سخت موقف اختیار کیا تھا کیوں کہ بھارت نے ایشین ایمرجنگ نیشنز کپ جو اپریل 2018ء میں پاکستان میں منعقد ہونا تھا، اس میں اپنی ٹیم بھیجنے سے انکار کر دیا تھا، جس کے جواب میں پاکستان نے بھی ایشیا کپ میں اپنی ٹیم بھارت نہ بھیجنے کا کہا تھا۔
۔ ایشا کپ کے متحدہ عرب امارات میں منعقد ہونے کے اعلان کے بعد ایشین ایمرجنگ نیشنز کپ اپریل سے دسمبر 2018ء میں منتقل کر دیا گیا اور اب بھارت کے میچ پاکستان کی بجائے سری لنکا میں ہوں گے۔

فارمیٹ 
اس ٹورنامنٹ کا شیڈول 24 جولائی، 2018ء کو اعلان کیا گیا، جس کے مطابق 6 ٹیموں کو 2 گروپوں میں بانٹ دیا گیا۔ ہر گروپ کی پہلے دو درجے کی ٹیمیں سپر فور کے لیے کوالیفائی ہوجائیں گی۔ سپر فور سے پہلے دو درجے کی ٹیمیں فائنل کے لیے کوالیفائی کر لیں گی۔ افتتاحی میچ بنگلہ دیش اور سری لنکا کے درمیان میں 15 ستمبر کو دبئی انٹرنیشنل کرکٹ اسٹیڈیم میں کھیلا گیا۔ جبکہ فائنل میچ 28 ستمبر، 2018ء کو دبئی انٹرنیشنل کرکٹ اسٹیڈیم میں کھیلا گیا۔ گروپ اے میں دوسرے درجے پر آنے والی ٹیم نے اپنا پہلا سپر فور کا میچ شیخ زاید کرکٹ اسٹیڈیم، ابو ظہبی میں کھیلنا تھا۔ لیکن، بھارت چاہے کوئی سے بھی درجے پر آتی اپنا میچ دبئی بین الاقوامی کرکٹ اسٹیڈیم، دبئی میں ہی کھیلتی۔

گروپ بی میں سری لنکا اپنے دونوں میچ ہارنے کے بعد ٹورنامنٹ سے باہر ہو گئے، جس کی وجہ سے بنگلہ دیش اور افغانستان، سپر فور میں پہنچ گئے۔

گروپ اے میں بھی ہانگ کانگ اپنے دونوں میچ ہارنے کی وجہ سے ٹورنامنٹ سے باہر ہو گیا، جس کا مطلب کہ پاکستان اور بھارت نے سپر فور کے لیے کوالیفائی کر لیا۔

19 ستمبر، 2018ء کو ایشیائی کرکٹ کونسل (اے سی سی) نے سپر فور کے لیے نئے شیڈول کا اعلان کیا۔

گروپ مرحلے کے آخری میچ میں افغانستان نے بنگلہ دیش کو شکست دی۔

سپر فور مرحلے کے تیسرے میچ میں بھارت نے پاکستان کو شکست دے دی اور چوتھے میچ میں بنگلہ دیش نے افغانستان کو شکست دے دی۔ جس کی وجہ سے بھارت نے فائنل کے لیے کوالیفائی کر لیا جبکہ افغانستان اس ٹورنامنٹ سے باہر ہو گئی۔ 

افغانستان کے خلاف بھارت کے آخری سپر فور میچ میں کپتان روہت شرما اور نائب کپتان شیکھر دھون دونوں نے آرام کیا۔ جس کی وجہ سے مہندر سنگھ دھونی کو بھارت کا کپتان بنایا گیا جنھوں نے بحیثیت کپتان اپنا 200واں ایک روزہ میچ کھیلا۔ بھارت کی طرف سے دھونی پہلے کپتان ہیں جو 200 میچوں میں کپتانی کرچکے ہیں۔ یہ ایشیا کپ اور افغانستان کی تاریخ کا پہلا ایک روزہ میچ ہے جو برابر ہوا۔بنگلہ دیش نے سپر فور مرحلے کے آخری میچ میں پاکستان کو شکست دے کر فائنل کے لیے کوالیفائی کر لیا۔

فائنل میں بنگلہ دیش نے بھارت کے خلاف پہلے بلے بازی کرتے ہوئے 222 رنز بنائے۔ اس اسکور کے تعاقب میں بھارت کی ٹیم تھوڑا کمزور نظر آئی۔ لیکن آخری اوور کی آخری گیند پر اسکور پورا کر لیا۔

مقامات

ٹیمیں 
 ، آئی سی سی کا مکمل رکن
 ، آئی سی سی کا مکمل رکن
 ، آئی سی سی کا مکمل رکن
 ، آئی سی سی کا مکمل رکن
 ، آئی سی سی کا مکمل رکن
 ، کوالیفائنگ راؤنڈ سے منتخب ہوئی

شریک کھلاڑی 

وفادار مومند کی انجری کی وجہ سے یامین احمد زئی کو ان کی جگہ افغانستانی اسکواڈ میں جگہ ملی۔ اور مومن الحق کو بنگلہ دیشی اسکواڈ میں جگہ ملی۔ دنیش چندی مل اور دنشکا گناتھلکا انجری کی وجہ سے ٹورنامنٹ سے باہر ہو گئے، ان کی جگہ نیروشن ڈکویلا اور شیہن جے سوریا کو ملی۔ بنگلہ دیش کے تمیم اقبال پہلے ہی میچ میں انجرڈ ہو گئے جس کی وجہ سے وہ ٹورنامنٹ سے باہر ہو گئے۔

گروپ مرحلے میں پاک بھارت مقابلے کے بعد ہاردیک پانڈیا، اکشر پٹیل اور شردل ٹھاکر زخمی ہو گئے تھے، جس کی وجے سے وہ ٹورنامنٹ سے باہر ہو گئے۔ ان کی جگہ رویندر جڈیجا، دیپک چاہر اور سدھارتھ کال کو بھارتی اسکواڈ میں جگہ ملی۔ سپر فور مرحلے میں امرل کیس اور سومیہ سرکار کو بنگلہ دیشی اسکواڈ میں جگہ ملی۔ بنگلہ دیش کے شکیب الحسن پاکستان کے خلاف آخری سپر فور کے میچ سے پہلے انجری کا شکار ہو گئے، جس کی وجہ سے وہ اس ٹورنامنٹ سے باہر ہو گئے۔

امپائر/ریفری 
آئی سی سی نے درج ذیل امپائروں اور ریفریوں کو اس ٹورنامنٹ کے لیے بلایا۔ جن میں سے چھ ریفری/امپائر اس ٹورنامنٹ میں شرکت کرنے والے ممالک سے ہیں۔ چار باقی ممالک سے ہیں، دو امپائر/ریفری آئی سی سی ایلیٹ پینل امپائر ہیں۔

 ریفریز
  ڈیوڈ بون
  اینڈی پائی کرافٹ

 شرکت کرنے والے ممالک سے امپائرز
  احمد شاہ پکٹین
  انیس الرحمان
  چیٹیتھوڈی شمس الدین
  انیل چوہدری
  نتن مینن
  احسن رضا
  روچیرا پالیا گروگے

 باقی ممالک سے امپائرز
  راڈ ٹکر
  ماریس ایراسمس
  شان جارج
  گریگوری براتھویٹ

گروپ مرحلہ 
وقت ع م و 4+ کے مطابق

گروپ اے

گروپ بی

سپرفور 
وقت ع م و 4+ کے مطابق

فائنل

مزید دیکھیے 
 ایشیا کپ
 ایشیا کپ 2016ء
 ایشیا کپ 2018ء - فائنل

بیرونی روابط 
 ایشیا کپ 2018ء ای ایس پی این کرک انفا پر

حوالہ جات 

2018ء-2019ء میں بین الاقوامی کرکٹ مقابلے
ایشیا کپ
بنگلہ دیشی کرکٹ میں 2018ء
بھارتی کرکٹ میں 2018ء
پاکستانی کرکٹ میں 2018ء
سری لنکی کرکٹ میں 2018ء
متحدہ عرب امارات کرکٹ میں 2018ء
متحدہ عرب امارات میں کرکٹ کے عالمی مقابلے
ہانگ کانگ کرکٹ میں 2018ء
ویکی ڈیٹا سے مطابقت رکھنے والی مختصر تفصیل